section_heading: Povijest sastava
paragraph_text: Od 1978. do 1983. godine sastav je uglavnom svirao punk, uz poneke druge žanrove. Godine 1983. sastav je snimio prvu rap pjesmu "Cooky Puss", koja je u svoje vrijeme bila hit na njujorškoj underground dance sceni. No tek dolaskom producenta Ricka Rubina, Beastie Boys su postali tročlana rap grupa. Godine 1984. izdali su single Rock Hard, a 1985. nastupali kao predgrupa Madonni na njenoj Virgin turneji. Uz veću medijsku eksponiranost slijedilo je još par singlova, te konačno krajem 1986. godine izašao je prvi album Licensed To Ill pod izdavačkom kućom Def Jam.